ลักษณะของผลิตภัณฑ์และบริการ

บริษัทเป็นผู้ผลิตผงคาร์บอนซึ่งประกอบด้วยสารประกอบคาร์บอนในรูปของอนุภาคที่มีลักษณะระหว่างของแข็งกับของเหลว
(Colloidal Particles) กระบวนการผลิตหลักเพื่อที่จะได้ผงคาร์บอน
อยู่ที่การควบคุมกระบวนการเผาไหม้
และการแยกน้ำมันไฮโดรคาร์บอนโดยความร้อนภายใต้สภาวะที่กำหนด
น้ำมันไฮโดรคาร์บอนที่ใช้จะเป็นน้ำมันที่มีค่า Aromatic สูงเช่น FCC, Creosote Oils

ลักษณะลูกค้า

ประมาณ 95% ของผลิตภัณฑ์ถูกนำไปใช้ในอุตสาหกรรมผลิตยางทุกชนิด
โดยเฉพาะกับอุตสาหกรรมยางรถยนต์
มีเพียงจำนวนน้อยที่ถูกนำไปใช้ในอุตสาหกรรมการผลิตพลาสติก สี หมึกพิมพ์
และสินค้าที่ทำจากยางบางชนิด
บริษัทจำหน่ายผลิตภัณฑ์ผงคาร์บอนให้แก่ผู้ผลิตยางรถยนต์รายใหญ่ทั้งในและต่างประเทศ

ลักษณะผลิตภัณฑ์

ผงคาร์บอนชนิดนี้มีคุณสมบัติพิเศษซึ่งช่วยในการระบายความร้อนให้หน้ายางในขณะที่ยางรถยนต์เสียดสีไปกับพื้นถนน
และเป็นสารตัวเติมที่นิยมมากที่สุด
เนื่องจากเมื่อเติมผงคาร์บอนลงไปในยางแล้วจะช่วยให้คุณสมบัติทางฟิสิกส์ของยางดีขึ้นและช่วยยืดอายุการใช้งานของยางรถยนต์

Carbon Black ที่นิยมใช้ในอุตสาหกรรมแบ่งออกเป็น 3 ประเภทใหญ่ๆ คือ

1. Channel Black

2. Furnace Black

3.  Thermal Black

ส่วนประเภทของผงคาร์บอนที่นิยมใช้มากที่สุด คือ Furnace Black

ผลิตภัณฑ์ของ Carbon Black สามารถจำแนกออกได้หลายเกรดตามการใช้งานดังนี้

1. Hard Carbon Black ใช้สำหรับยางส่วนนอกที่ต้องการความคงทน
แข็งแรงแบ่งออกได้ตามเกรด ดังนี้

1.1 ISAF - N220

1.2 ISAF - N234

1.3 ISAF - N285

1.4 HAF - N326

1.5 HAF - N330

1.6 HAF - N330B

1.7 HAF - N330T

1.8 HAF - HS - N339

1.9 HAF - HS - N347

1.10 HAF - HS - N375

2. Soft Carbon Black ใช้สำหรับยางชั้นใน แบ่งออกได้ 3 เกรด
ขึ้นอยู่กับลักษณะเฉพาะของการใช้งาน ดังนี้

2.1 FEF - N550

2.2 GPF - N650

2.3 GPF - N660

2.4 GPF-HS - N683

2.5 TBL - 53

2.6 SRF - N774

ผลิตภัณฑ์ชนิดต่างๆ ดังกล่าว ได้ผลิตขึ้นตามแบบมาตรฐานผลิตภัณฑ์ของอเมริกัน
ซึ่งเป็นที่ยอมรับและนิยมใช้ในอุตสาหกรรมการผลิตผงคาร์บอนทั่วโลก
ในขณะเดียวกันผลิตภัณฑ์ของบริษัทฯยังได้รับการรับรองจากสำนักงานมาตรฐานผลิตภัณฑ์อุตสาหกรรม
กระทรวงอุตสาหกรรมในปี พ.ศ. 2524 และ ประกาศนียบัตรรับรองคุณภาพ ISO 9002 ในปี
2536 และ ISO 14001 ในปี 2540 นอกจากนี้ยังได้รับประกาศนียบัตรรับรองคุณภาพ QS 9000
ในปี 2542 และ International Quality Rating System ระดับ 7 (IQRS level 7)
จาก Det Norske Veritas of Norway ในปี 2543
ซึ่งแสดงถึงสินค้าที่มีคุณภาพและขบวนการผลิตที่ได้มาตรฐานของทางบริษัทฯ ด้วย

โครงสร้างรายได้

ล้านบาท

+--------------------+---------+-----+---------+-----+---------+-----+
|                    | 2543    |     | 2542    |     | 2541    |     |
+--------------------+---------+-----+---------+-----+---------+-----+
|                    | จำนวน   | %   | จำนวน   | %   | จำนวน   | %   |
+--------------------+---------+-----+---------+-----+---------+-----+
| ภายในประเทศ        | 978     | 37  | 926     | 39  | 627     | 24  |
+--------------------+---------+-----+---------+-----+---------+-----+
| ส่งออก              | 1,677   | 63  | 1,481   | 61  | 1,956   | 61  |
+--------------------+---------+-----+---------+-----+---------+-----+
| รวม                | 2,655   | 100 | 2,407   | 100 | 2,583   | 100 |
+--------------------+---------+-----+---------+-----+---------+-----+

การผลิต

กำลังการผลิตและปริมาณการผลิต

โรงงานผลิตผงคาร์บอนของทางบริษัทฯ ตั้งอยู่ที่ อำเภอ เมือง จังหวัดอ่างทอง
ประกอบด้วยสายการผลิต 4 สายมีกำลังการผลิตสูงสุดถึง 140,000 ตันต่อปี
ดังรายละเอียดที่จะเสนอต่อไปนี้

+------------------------------------+----------+----------+----------+
|                                    | ปี 2543   | ปี 2542   | ปี 2541   |
+------------------------------------+----------+----------+----------+
| กำลังการผลิตเต็มที่ (หน่วย : เมตริกตัน)    | 140,000  | 140,000  | 140,000  |
+------------------------------------+----------+----------+----------+
| กำลังการผลิตจริง (หน่วย : เมตริกตัน)     | 149,615  | 143,019  | 138,413  |
+------------------------------------+----------+----------+----------+
| การใช้กำลังการผลิต (%)                | 107%     | 102%     | 99%      |
+------------------------------------+----------+----------+----------+
| อัตราเพิ่มของปริมาณการผลิต (%)          | 5%       | 3%       | 1%       |
+------------------------------------+----------+----------+----------+
| จำนวนกะที่ผลิตได้ (กะ ต่อ วัน)           | 3        | 3        | 3        |
+------------------------------------+----------+----------+----------+
| จำนวนกะที่ผลิตจริง (กะ ต่อ วัน)          | 3        | 3        | 3        |
+------------------------------------+----------+----------+----------+

วัตถุดิบและผู้จำหน่ายวัตถุดิบ

วัตถุดิบสำคัญที่ใช้ในการผลิตผงคาร์บอน มีดังนี้

1. น้ำมันดิบ ที่มีส่วนผสมของคาร์บอนสูง (Carbon Black Feedstock Oil)

2. น้ำมันเตา (Fuel Oil)

วัตถุดิบที่สำคัญในการผลิตผงคาร์บอนคือ น้ำมันดิบ (Carbon Black Feedstock Oil)
คิดเป็นร้อยละ 97 ของต้นทุนวัตถุดิบทั้งหมด บริษัทฯ
ได้นำเข้าน้ำมันดิบชนิดนี้จากประเทศสหรัฐอเมริกา ซึ่งคุณภาพสินค้าจะค่อนข้างดีกว่าประเทศอื่น
ส่วนน้ำมันเตานั้น ทางบริษัทฯ ได้สั่งซื้อจากผู้ขายภายในประเทศมีสัดส่วนการใช้ประมาณร้อยละ 3
ของต้นทุนวัตถุดิบ ระดับราคาของวัตถุดิบหลักคือ น้ำมันดิบ (Carbon Black Feedstock Oil)
ในระยะ 5 ปีที่ผ่านมา มีราคาเปลี่ยนดังต่อไปนี้

+-------------------------------------+--------------------------------+
| ปี                                   | บาท ต่อ ตัน                      |
+-------------------------------------+--------------------------------+
| 2543                                | 6,024                          |
+-------------------------------------+--------------------------------+
| 2542                                | 4,119                          |
+-------------------------------------+--------------------------------+
| 2541                                | 4,836                          |
+-------------------------------------+--------------------------------+
| 2540                                | 4,687                          |
+-------------------------------------+--------------------------------+
| 2539                                | 3,905                          |
+-------------------------------------+--------------------------------+

สัดส่วนการจัดซื้อวัตถุดิบในประเทศและต่างประเทศ

  -------------------------- -------------- -------------- --------------
                             2543           2542           2541

  ในประเทศ                   3%             4%             8%

  ต่างประเทศ                  97%            96%            92%

  รวม                        100%           100%           100%
  -------------------------- -------------- -------------- --------------

บริษัทมีผู้จำหน่ายวัตถุดิบในประเทศจำนวน 3-4 ราย และมีผู้จำหน่ายวัตถุดิบต่างประเทศจำนวน
5-7 ราย โดยมีอยู่หนึ่งรายที่ได้จำหน่ายวัตถุดิบให้บริษัทมากกว่าร้อยละ 30 ในช่วง 3 ปีที่ผ่านมา

ความสัมพันธ์ระหว่างบริษัทและผู้จำหน่ายวัตถุดิบทุกรายเป็นการดำเนินธุรกิจตามปรกติและตามเงื่อนไขการค้าทั่วไป
ในกรณีที่บริษัทสูญเสียผู้จำหน่ายวัตถุดิบรายใดรายหนึ่งไปจะไม่ส่งผลกระทบต่อบริษัทเนื่องจากยังมีผู้จำหน่ายวัตถุดิบรายใหญ่ในตลาดที่แข่งขันกันอีกหลายรายที่บริษัทสามารถจัดซื้อได้

ขั้นตอนการผลิต

ในขบวนการผลิตผงคาร์บอนมีกรรมวิธีการผลิตอยู่หลายขบวนการแต่ Phillips Petroleum Co.,
เป็นบริษัทแรกที่พัฒนาระบบการผลิตแบบต่อเนื่องโดยใช้เตาเผาน้ำมัน (Oil Furnace Black
Method on Continous Basis)

ขบวนการผลิตเริ่มต้นจากการฉีดสารไฮโดรคาร์บอน ได้แก่ Feed Stock Oil พร้อม Fuel Oil
น้ำมันเตาเข้าไปในเตาปฏิกรณ์ (Reactor) ในอุณหภูมิสูงระหว่าง 1600 - 2000^(o)C
เพื่อให้สารไฮโดรคาร์บอนแตกตัวเป็นเขม่า (Carbon) และไฮโดรเจน (Hydrogen)
ขบวนการนี้จะถูกหยุดลงโดยการทำให้เย็นด้วยน้ำ (Quenching)
จากนั้นทั้งเขม่าและไฮโดรเจนจะไหลผ่านไปยังเครื่องแปลงความร้อน (Heat Exchanger)
เพื่ออุ่นอากาศและน้ำมัน (สารไฮโดรคาร์บอน)
สำหรับฉีดเข้าเตาปฏิกรณ์ต่อไปหรืออีกนัยหนึ่งเป็นการนำเอาพลังความร้อนกลับมาใช้ประโยชน์เต็มที่

เขม่าที่ผ่านขั้นตอนนี้ก็จะถูกส่งไปตามท่อเข้าไปในเครื่องกรองเขม่า (Bag Filter) ณ ที่นี้
เขม่าจะแยกออกจากก๊าซโดยเครื่องกรอง และถูกส่งไปที่เครื่องบด (Micro Pulverizer)
เพื่อป้องกันอนุภาคที่หยาบหรือจับตัวกันเป็นก้อนเล็ก ๆ ไม่ให้ผ่านเข้าไปในระบบ
จากขั้นตอนนี้จะถูกส่งเข้าเครื่องผสม (Mixer) แล้วทำให้เป็นเม็ด (Pellet)
และส่งผ่านเข้าเครื่องอบแห้ง (Rotary Dryer)

กรรมวิธีการผลิตจะสิ้นสุดลงแค่นี้ เขม่าดำที่ออกจากเครื่องอบแห้งจะถูกส่งไปยังถังเก็บ (Silo)
เพื่อบรรจุส่งลูกค้าต่อไป

ความเพียงพอของเครื่องจักรและบุคคลากร

บริษัทมีสายการผลิต 4 สายสำหรับผลิต ผงคาร์บอนแบล็คเกรดต่างๆ เครื่องจักรที่สำคัญได้แก่
Reactors, Air Preheaters, Oil Preheaters, Bag Filters, Purge Gas
Filters, Palletizers, Mixers, Dryers, Boilers, Turbo Generators, PCB’s,
PABs, Packing Plant, Demin water Plant, Storage Tank, Silos
ซึ่งใช้ในการผลิตของบริษัทมีความทันสมัยและได้รับการปรับปรุงอย่างต่อเนื่องให้ได้มาตรฐาน
บริษัทมีการสำรองอะไหล่ที่ต้องนำเข้าไว้เสมอสำหรับเคื่องจักรที่สำคัญ
บริษัทจึงเตรียมพร้อมเสมอสำหรับการขัดข้องของเครื่องจักร สำหรับด้านบุคคลากรในการผลิต
ปัจจุบันบริษัทมีอยู่จำนวน 124 คน ซึ่งสามารถรองรับกำลังการผลิตเต็มที่ได้

ความเป็นไปได้ที่จะถูกทดแทนด้วยเทคโนโลยีใหม่

บริษัทไม่คาดหมายว่าจะมีการเปลี่ยนแปลงเทคโนโลยีการผลิตผงคาร์บอน

ความสามารถ ความจำเป็น และค่าใช้จ่ายในการปรับเครื่องจักรให้แข่งขันได้

บริษัทสามารถที่จะผลิตผงคาร์บอน เกรดต่างๆที่สำคัญ
และสามารถที่จะพัฒนาเกรดใหม่ตามความต้องการของลูกค้าได้
บริษัทจึงยังไม่มีความจำเป็นจะต้องเสียค่าใช้จ่ายในการปรับเครื่องจักรให้แข่งขันได้

ผลกระทบต่อสิ่งแวดล้อม

ผลกระทบต่อสิ่งแวดล้อมจากกระบวนการผลิต

ในกระบวนการผลิตจะมี Waste Gas ที่ผ่านการสันดาบแล้ว (Flue Gas)
ปล่อยออกจากปล่องของเครื่องอบแห้ง (Dryer) และหม้อน้ำ (Boiler)
มีการตรวจเช็คองค์ประกอบของ Flue Gas จาก Gas ตัวอย่างเพื่อหาค่า NO₂ และ SO₂
ซึ่งอยู่ในเกณฑ์ที่กฎหมายกำหนดตลอดเวลา

ในกระบวนการผลิตจะไม่มีวัตถุดิบเหลือใช้

สำหรับการควบคุมผลกระทบต่อสิ่งแวดล้อม จะอยู่ภายใต้การควบคุมของ

1.  กรมควบคุมมลพิษ กระทรวงวิทยาศาสตร์ เทคโนโลยี และสิ่งแวดล้อม

2.  กรมโรงงานอุตสาหกรรม กระทรวงอุตสาหกรรม

อุปกรณ์ควบคุมมลภาวะที่ใช้ในโรงงานของบริษัทฯ มีดังต่อไปนี้

ก) เตาเผาของเครื่องอบแห้งและหม้อไอน้ำ (Rotary Dryer & Waste Heat Boiler
Combustion Furnace)

ก๊าซต่าง ๆ
ที่เกิดขึ้นจากขบวนการผลิตส่วนหนึ่งจะถูกใช้เป็นเชื้อเพลิงในการเตาเผาของเครื่องอบแห้ง
ก๊าซส่วนที่เหลือทั้งหมดจะใช้ในการเผาไหม้ในหม้อไอน้ำ เพื่อผลิตไอน้ำต่อไป

ข) เครื่องดักฝุ่นคาร์บอนแบล็ค (Reactor Wet Scrubber)

เตาปฏิกรณ์ที่ใช้ในขบวนการผลิตจะมีเครื่องดักฝุ่นคาร์บอนติดตั้งอยู่ทุกตัว
เพื่อป้องกันมลภาวะทางอากาศ จากเขม่าควันคาร์บอน (Carbon Black Smoke)
ในกรณีที่เกิดภาวะฉุกเฉินขึ้น

ทางบริษัทฯ ได้ตั้งมาตรฐานเกี่ยวกับความสะอาดของสิ่งแวดล้อมไว้สูงสุด
บริษัทฯได้รับการรับรองมาตรฐานระบบการจัดการสิ่งแวดล้อม ISO 14001 เมื่อวันที่ 14 มีนาคม
2540 โดยสถาบัน Bureau Veritas Quality International (BVQI), UK
และเป็นโรงงานผลิตคาร์บอนแบล็คแห่งแรกของเอเชียและเป็นหนึ่งในไม่กี่บริษัทในประเทศไทยที่ได้รับการรับรองนี้

การตลาดและการจัดจำหน่าย

กลยุทธ์ทางการตลาด

กลยุทธ์การแข่งขัน

บริษัทฯเป็นผู้จำหน่ายผลิตภัณฑ์ผงคาร์บอนคุณภาพสูงทั้งภายในและต่างประเทศโดยผลิตภัณฑ์เป็นที่ยอมรับในตลาดโลก
บริษัทฯได้รับการรับรองคุณภาพจากสถาบันต่างประเทศมากมายโดยได้รับประกาศนียบัตรที่สำคัญ
ได้แก่ ISO 9002, ISO 14001 และ QS 9000 ทำให้สินค้าของบริษัทฯ
ได้รับความเชื่อถือโดยมีลูกค้าเป็นบริษัทผู้ผลิตยางรถยนต์รายใหญ่ของโลก 3 รายคือ บริดจสโตน
คอร์ปอเรชั่น, บริษัท มิชลินไทร์ จำกัด, และบริษัท กู๊ดเยียร์ จำกัด ซึ่งครอบคลุมทั้งในประเทศญี่ปุ่น
ASEAN ยุโรปและประเทศไทย นอกจากคุณภาพสินค้าที่เป็นเลิศแล้ว
การบริการลูกค้าที่มีประสิทธิภาพสูงทำให้บริษัทฯ มีความสามารถแข่งขันในตลาดโลกได้ดี

นอกจากนี้ บริษัทฯ ยังได้รับใบรับรองคุณภาพระดับที่ 7 จาก International Quality Rating
System (IQRS) ซึ่งเป็นระบบที่ให้คะแนนตามการพัฒนาการของกระบวนการพัฒนาคุณภาพ
เพื่อนำไปสู่จุดมุ่งหมายคือ Total Quality Management (TQM)

จุดเด่น จุดด้อย

จุดเด่น

1)  คุณภาพสินค้าที่เป็นเลิศ

2)  ราคาที่แข่งขันได้

3)  การบริการลูกค้าที่มีประสิทธิภาพ

4)  การรับรองคุณภาพระดับนานาชาติจากผู้ผลิตระดับโลก

5)  การบริการทางด้านเทคนิคที่ดีต่อลูกค้า

6)  ต้นทุนการผลิตที่ต่ำ

7)  ประสิทธิภาพในการประหยัดพลังงานสูง

8)  ใบรับรองคุณภาพที่สำคัญเช่น ISO 9002, ISO 14001, QS 9000, IQRS ระดับ 7

จุดด้อย

1)  กำลังการผลิตที่น้อยกว่าเมื่อเทียบกับผู้ผลิตรายใหญ่ของโลก

2)  ห่งไกลจากตลาดยุโรปและอเมริกา

3)  ห่างไกลจากแหล่งวัตถุดิบ

นโยบายการตั้งราคา

ราคาส่งออกจะถูกกำหนดโดยสภาพของตลาดและแนวโน้มราคาในตลาดโลกของผงคาร์บอนแบล็คและวัตถุดิบคือ
Carbon Black Feed Stock Oil
สำหรับราคาในประเทศถูกกำหนดโดยราคาตลาดโลกและโครงสร้างภาษีนำเข้า
ราคาขายของบริษัทฯในตลาดโลกเป็นราคาที่สามารถแข่งขันได้เนื่องจากคุณภาพสินค้าที่ดีเลิศและการบริการลูคค้าที่มีประสิทธิภาพและรวดเร็วทันใจ

การจำหน่ายและช่องทางการจำหน่าย

ผลิตภัณฑ์ของบริษัทฯส่วนมากจะจำหน่ายตรงให้กับลูกค้า มีเพียงประมาณ 3-5%
เท่านั้นที่ขายผ่านผู้แทนจำหน่าย ซึ่งขึ้นกับจำนวนลูกค้าที่อยู่ในประเทศนั้นๆ ปัจจุบัน
บริษัทฯมีผู้แทนจำหน่าย 5 รายโดยมีสัญญาที่จะขายผลิตภัณฑ์ของบริษัทฯ

ลักษณะของลูกค้า

ลักษณะของลูกค้าและความสัมพันธ์

ลูกค้าหลักของบริษัทฯคือบริษัทผู้ผลิตยางรถยนต์รายใหญ่ของโลกได้แก่ บริษัท บริดจสโตน
คอร์ปอเรชั่น, บริษัท มิชลินไทร์ จำกัด, บริษัท กู๊ดเยียร์ จำกัด, บริษัท โยโกฮามา จำกัด,
และบริษัท แฮนคุก จำกัด สำหรับลูกค้าภายในประเทศที่สำคัญ ได้แก่ บริษัท ยางสยาม จำกัด,
บริษัท ยางสยามอุตสาหกรรม จำกัด, บริษัท ยางโอตานิ จำกัด, บริษัทอิโนเว รับเบอร์ จำกัด,
บริษัท สยาม รับเบอร์ จำกัด, บริษัท อุตสาหกรรมยางไทยสิน จำกัด, และบริษัท ไฮฮีโร่ รับเบอร์
จำกัด เป็นต้น
บริษัทฯไม่มีความสัมพันธ์ใดๆเป็นพิเศษกับบริษัทเหล่านี้นอกจากความสัมพันธ์ทางธุรกิจปรกติ

สัดส่วนการขายให้ลูกค้า 10 รายแรก 3 ปีที่ผ่านมา

  --------------------------- ------------- --------------- ---------------
                              2543          2542            2541

  สัดส่วนการขายให้ลูกค้า 10 รายแรก 70%           62%             67%
  --------------------------- ------------- --------------- ---------------

การเปลี่ยนแปลงสัดส่วนขายให้ลูกค้าที่ขายมากกว่า 30% 3 ปีติดต่อกัน

บริษัทฯไม่มีลูกค้ารายใดที่ขายให้เกินกว่า 30% ติดต่อกัน 3 ปี

สิทธิพิเศษและข้อจำกัดทางธุรกิจ

บริษัทได้รับการส่งเสริมการลงทุนจากคณะกรรมการส่งเสริมการลงทุน (Board of
Investments) โดยสายการผลิตที่ 3 และ 4 ได้รับอนุมัติเมื่อวันที่ 18 เมษายน 2537 และ 27
ตุลาคม 2538 ตามลำดับ โดยได้รับสิทธิพิเศษยกเว้นภาษีเงินได้นิติบุคคลเป็นเวลา 3 ปี
นับจากวันที่มีรายได้จากการดำเนินงานสำหรับสายการผลิตที่ 3 สิทธิพิเศษหมดอายุลงเมื่อวันที่ 3
เมษายน 2541 ส่วนสายการผลิตที่ 4 หมดอายุลงในวันที่ 12 สิงหาคม 2542
นอกจากนี้บริษัทยังได้รับสิทธิพิเศษ ลดภาษีนำเข้าเครื่องจักรและอุปกรณ์ร้อยละ 50
รวมถึงการยกเว้นภาษีเงินได้จากเงินปันผลที่ได้รับจากสายการผลิตที่ได้รับการส่งเสริม

บริษัทฯ ไม่มีข้อจำกัดในการประกอบธุรกิจใด ๆ

ภาวะอุตสาหกรรมและการแข่งขัน

อุตสาหกรรมผลิตผงคาร์บอน (บริษัท ไทยคาร์บอนแบล็ค จำกัด (มหาชน) )

โครงสร้างอุตสาหกรรม

ผงคาร์บอนเป็นวัตถุดิบสำคัญในอุตสาหกรรมผลิตยางรถยนต์ เกือบ 95%
ของผงคาร์บอนจะถูกนำไปใช้ในอุตสาหกรรมดังกล่าว
ส่วนที่เหลือจะถูกนำไปใช้ในอุตสาหกรรมการผลิตพลาสติก สี หมึกพิมพ์และสินค้ายาง
ในประเทศไทยมีผู้ผลิตยางรถยนต์รายใหญ่ 5 ราย และมีผู้ผลิตผงคาร์บอนรายใหญ่ 2 ราย คือ
บริษัท ไทยคาร์บอนแบล็ค จำกัด (มหาชน) และ บริษัท ผลิตภัณฑ์ คาร์บอนไทย จำกัด

ปัจจัยแห่งความสำเร็จ

1) คุณภาพสินค้าที่เป็นเลิศ

2) การได้รับการยอกมรับจากสถาบันที่รับรองเรื่องคุณภาพ คือ
ได้รับประกาศนียบัตรรับรองรองคุณภาพ ISO 9002, ISO 14001, QS 9000, และ IQRS ระดับ
7

3) ต้นทุนการผลิตที่ต่ำ

4) ภาพพจน์สินค้าที่ดี

5) การได้รับการรับรองจากผู้ผลิตยางรถยนต์รายใหญ่

6) ประสิทธิภาพในการประหยัดพลังงาน

7)  การบริการลูกค้าที่ดีเลิศ

8)  การบริการขนส่งแบบ Just In Time (JIT) สำหรับลูกค้ารายใหญ่

9)  ฐานการตลาดส่งออกที่แข็งแกร่ง

โอกาส

1) ค่าเงินบาทที่อ่อนลงอาจจะช่วยในการส่งออก

2) ต้นทุนการผลิตที่ต่ำ

3) การพัฒนาสินค้าเป็นพิเศษ

4)  การเติบโตในตลาดส่งออก

5)  การฟื้นตัวทางเศรษฐกิจของประเทศไทยและภูมิภาคนี้

อุปสรรค

1) สินค้าทดแทนบางส่วนอาจถูกพัฒนาและนำมาใช้ในระยะยาวข้างหน้า

2) การเปลี่ยนแปลงเทคโนโลยีการผลิต

3) การควบคุมมลภาวะที่เข้างวด

4)  การกีดกันทางการค้าในบางประเทศ

5)  ค่าเงินบาทที่แข็งขึ้นอาจส่งผลลบต่อการส่งออก

6)  เศรษฐกิจที่หดตัวอย่างต่อเนื่องในประเทศไทยและในภูมิภาคนี้
    ตลอดจนถึงการชลิดตัวทางเศรษฐกิจของสหรัฐอเมริกา

ปัจจัยภายนอกที่มีผลกระทบ

1)  ความผันผวนของอัตราแลกเปลี่ยน

2)  ราคาน้ำมันที่ผันผวนของโลก

3)  ภาวะเศรษฐกิจในประเทศและความมั่นคงทางการเมือง

4)  กฏเกณฑ์ต่างๆที่เกี่ยวกับสิ่งแวดล้อม

สภาพการแข่งขัน

บริษัทเป็นหนึ่งในผู้ผลิตผลคาร์บอนรายใหญ่ของโลก ผลิตภัณฑ์ของบริษัท
เป็นที่ยอมรับอย่างดีในตลาดโลก ปัจจุบันบริษัทส่งออกผลิตภัณฑ์ไปทั่วโลก
และสามารถที่จะพัฒนาผลิตภัณฑ์ได้ตามความต้องการของลูกค้า

จำนวนและขนาดของคู่แข่งขัน

ในตลาดโลก บริษัทมีคู่แข่งขันรายใหญ่ 3 ราย กระจายอยู่ตามที่ต่าง ๆ คือ

1. CABBOT ประเทศสหรัฐอเมริกา

2. DEGUSSA ประเทศเยอรมัน

3. COLUMBIAN ประเทศสหรัฐอเมริกา

สำหรับตลาดภายในประเทศมีผู้ผลิตผงคาร์บอนรายใหญ่ 2 ราย
โดยมีส่วนแบ่งทางการตลาดโดยประมาณดังนี้

ส่วนแบ่งการตลาดปี 2543 (ประมาณการจากยอดขาย)

  ------------------------------------------ ----------------------------
  บริษัท                                       ส่วนแบ่งการตลาด (%)

  1. บริษัท ไทยคาร์บอนแบล็ค จำกัด (มหาชน)         55 %

  2. บริษัท ผลิตภัณฑ์คาร์บอนไทย จำกัด               45%
  ------------------------------------------ ----------------------------

สถานภาพในการแข่งขัน

บริษัทเป็นหนึ่งในผู้ผลิตผลคาร์บอนรายใหญ่ของโลก
สถานภาพในการแข่งขันของบริษัทในตลาดโลกดีมากเนื่องจากคุณภาพสินค้าที่เป็นเลิศ
การบริการลูกค้าที่ดีเลิศและต้นทุนการผลิตที่ต่ำของบริษัท
นอกจากนี้การที่บริษัทสามารถพัฒนาผลิตภัณฑ์ได้ตามเกรดที่ลูกค้าต้องการ
ยังช่วยเพิ่มขีดความสามารถในการแข่งขันให้แก่บริษัทมากขึ้น

ความยาก/ง่ายที่จะมีคู่แข่งรายใหม่

ภายใต้สภาวะการณ์เศรษฐกิจที่ถดถอยในปัจจุบัน
โรงงานผลิตผงคาร์บอนส่วนใหญ่ในเอเซียได้ลดกำลังการผลิตลง
มีความเป็นไปได้น้อยมากที่จะมีคู่แข่งรายใหม่หรือ มีการขยายกำลังการผลิต

สินค้าทดแทน

ซิลิกา (Silica) ได้ถูกพัฒนาขึ้นเพื่อใช้เป็นสินค้าทดแทน
อย่างไรก็ตามจะต้องใช้เวลาอีกนานกว่าที่ซิลิกาจะเป็นที่ยอมรับได้ในตลาด อีกทั้งต้นทุนการผลิตซิลิกา
ยังสูงกว่าต้นทุนการผลิตคาร์บอนแบล็คมาก

อำนาจต่อรองของผู้ซื้อและผู้ขาย

วัตถุดิบที่สำคัญสำหรับการผลิตผงคาร์บอนคือ Carbon Black Feedstock Oil (CBFO)
ซึ่งเป็นเกรดพิเศษของน้ำมันดิบ (Crude Oil) เนื่องจากบริษัทได้นำเข้า CBFO
เป็นจำนวนคราวละมาก ๆ จึงมีอำนาจในการต่อรองสูง รวมทึ่งมีผู้จัดจำหน่ายน้ำมันเหล่านี้ 5-7
รายในโลก ทำให้บริษัทได้รับประโยชน์ในด้านของการแข่งขันราคา